**POROTALOUDEN TULEVAISUUSTYÖRYHMÄ - TYÖRYHMÄN 4. KOKOUS**

**AIKA** 23.3.2022 klo 9–11

**PAIKKA** Teams-kokous

**PAIKALLA**

 Tapani Sirviö MMM puheenjohtaja

Mika Kavakka Paliskuntain yhdistys

Tiina Sanila-Aikio Paliskuntain yhdistys

Anne Ollila Paliskuntain yhdistys

Asko Länsman Saamelaiskäräjät

Risto M. Ruuska Lapin aluehallintovirasto

Riku Lumiaro Suomen luonnonsuojeluliitto

Markku Karjalainen MTK Pohjois-Suomi

Katja Holmala Luonnonvarakeskus

 Sirpa Rasmus Lapin yliopisto/Arktinen keskus

 Marja Anttonen Paliskuntain yhdistys, sihteeri

**MUISTIO**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 9 ja totesi läsnäolijat.

1. **Asialistan hyväksyminen**

Riku Lumiaro pyysi puheenvuoroa kohtaan 6.

1. **16.2.2022 kokouksen muistion hyväksyminen**

Muistioon ei tullut muutoksia ja se hyväksyttiin.

1. **Keskustelupaperi porolaidunten hoito- ja käyttösuunnitelmista**

Marja Anttonen kävi läpi keskustelupaperin sisällön (liite 1).

Keskustelussa nousi mm. seuraavia asioita. Tulisi keskustella mahdollisuudesta lisätä vaihtoehtoisia toimenpiteitä. Mikäli kyseessä olisi ELY:n hyväksymisprosessi, tarvittaisiin muuta lainsäädäntöä. Metsähallituksen hoito- ja käyttösuunnitelmien valituskelpoisuudesta on oikeuskäytäntöä, joka voi olla hyödyksi arvioitaessa ELY:n hyväksyntämallia. Tätä vaihtoehtoa tulisi avata paperissa laajemmin, mm. kriteerit siitä miten ELY hyväksyisi tai hylkäisi HKS:n. Paliskunnan päätökseen tehtävä ELY:n lausuntomenettely olisi kevyempi ratkaisu ja sen valvonta olisi järjestettävissä. Edellyttäisi muutosta poronhoitolakiin. Keskustelussa oli esillä tulisiko olla mahdollista vaihtaa paliskunnassa valittua toimenpidettä, ja millä aikataululla. Tulisi erottaa paperissa kaksi ajatusta: mahdollinen kuudes toimenpide sekä mahdollisuus vaihtaa sitä. Lisätään paperiin suurimmat sallitut poroluvut- työryhmän raportista poropaimennuksen resursointi ja viljelysvahinkojen estäminen. Myös em. työryhmän muun maankäytön toimenpiteiden huomiointi tulisi lisätä.

Keskustelua jatketaan tulevissa kokouksissa. Sihteerille voi toimittaa kirjallisia kommentteja. Keskustelupaperi käy MMM:n porotyöryhmän asiantuntijoilla teknisellä kommentointikierroksella. Tulevaisuustyöryhmän hoito- ja käyttösuunnitelmien alatyöryhmä kokoontuu tarkentamaan keskustelupaperia sopivassa vaiheessa. Valmis paperi liitetään tulevaisuustyöryhmän loppuraportin liitteeksi, josta sitä voidaan käyttää lainsäädännön valmistelun pohjana.

1. **Porovahinkolain ja –asetuksen tulevaisuuskeskustelu**

Käytiin keskustelua porovahinkolain pykälistä 1-7.

Keskustelua jatketaan seuraavissa kokouksissa. Alatyöryhmä perustetaan myöhemmin toimikaudella ja sen puheenjohtajaksi pyydetään Luken Katja Holmalaa.

1. **Muut asiat**

Huhtikuun kokouksessa käsitellään

* poronhoitajien sijaisapuasiaa
* kuullaan neljää alueellista asiantuntijaa hoito- ja käyttösuunnitelmien keskustelupaperista
* kuullaan Riku Lumiaron esitys ja käydään keskustelu kolmesta asiakokonaisuudesta: poronhoitoalueen uudelleen arviointi, porotukien uudelleen arviointi ja tunturiluonnon monimuotoisuuden turvaaminen
1. **Kokouksen päättäminen**

Puheenjohtaja päätti kokouksen klo 11.01.